Keniaan sluit by Kings aan | Nuus24
Port Elizabeth – Die 23-jarige Keniaanse losvoorspeler Daniel Adongo se droom om Superrugby te speel sal volgende jaar bewaarheid word wanneer hy vir die Kings in die reeks uitdraf.Adongo, wat vanjaar vir Counties Manukau in Nieu-Seeland gespeel het ná hy nie ‘n kontrak in Suid-Afrika kon kry nie, sal Woensdag by die Kings aansluit, wat volgende jaar hul Superrugby-buiging maak, het RuggaWorld.com berig.Hy was voorheen by die Bulls gekontrakteer.Die losvoorspeler sal ná die Super-reeks na Counties Manukau terugkeer om aan Nieu-Seeland se provinsiale toernooi deel te neem.Adongo, wat sy loopbaan as ‘n vleuel begin het voordat sy mentor Rudolph Straeuli hom as ‘n losvoorspeler by die Sharks gekies het, het verlede Julie by Counties Manukau aangesluit ná hy nie genoeg speeltyd by die Bulls kon kry nie.Die Keniaan is 1,98 m lank en weeg 115 kg.Lees hier meer.Vir die jongste sportnuus volg Nuus24Sport op Twitter. Lees meer oor: daniel adongo | superrugby VOLGENDE OP NUUS24X
Carter, Ranger draf uit teen Hane
Die All Black-ster Dan Carter het van sy besering herstel en sal op losskakel in die derde en laaste toets teen Frankryk in New Plymouth uitdraf.
David Stuart sê...
Moeilik om te besluit wie ek die graagste aan die verloorkant wil sien.